CELEX: 32016D1721
Language: lt
Date: 1474848000000
Title: 2016 m. rugsėjo 26 d. Komisijos įgyvendinimo sprendimas (ES) 2016/1721 dėl „Toyota“ ne iš išorės įkraunamų hibridinių elektra varomų transporto priemonių našiojo išorės apšvietimo, kuriam naudojami šviesos diodai, patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009 (Tekstas svarbus EEE)

27.9.2016   
            
            
               LT
            
            
               Europos Sąjungos oficialusis leidinys
            
            
               L 259/71
            
         KOMISIJOS ĮGYVENDINIMO SPRENDIMAS (ES) 2016/1721
   2016 m. rugsėjo 26 d.
   dėl „Toyota“ ne iš išorės įkraunamų hibridinių elektra varomų transporto priemonių našiojo išorės apšvietimo, kuriam naudojami šviesos diodai, patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. balandžio 23 d. Europos Parlamento ir Tarybos reglamentą (EB) Nr. 443/2009, nustatantį naujų keleivinių automobilių išmetamų teršalų normas pagal Bendrijos integruotą principą mažinti lengvųjų transporto priemonių išmetamo CO2 kiekį (1), ypač į jo 12 straipsnio 4 dalį,
   kadangi:
   
               (1)
            
            
               2015 m. gruodžio 9 d. gamintojas „Toyota Motor Europe NV/SA“ (pareiškėjas) pateikė „Toyota“ ne iš išorės įkraunamose hibridinėse elektra varomose M1 klasės transporto priemonėse naudojamų šviesos diodų (LED) patvirtinimo kaip naujoviškos technologijos paraišką. Pagal Komisijos įgyvendinimo reglamento (ES) Nr. 725/2011 (2) 4 straipsnį įvertinta, ar paraiška išsami. Nustatyta, kad paraiška išsami, ir kitą dieną po oficialaus išsamios informacijos gavimo, t. y. 2015 m. gruodžio 10 d., prasidėjo Komisijos atliekamo paraiškos vertinimo laikotarpis;
            
         
               (2)
            
            
               paraiška įvertinta pagal Reglamento (EB) Nr. 443/2009 12 straipsnį, Įgyvendinimo reglamentą (ES) Nr. 725/2011 ir naujoviškų technologijų patvirtinimo pagal Reglamentą (EB) Nr. 443/2009 paraiškų rengimo technines gaires (toliau – techninės gairės, 2013 m. vasario mėn. redakcija) (3);
            
         
               (3)
            
            
               paraiška susijusi su „Toyota“ našiųjų LED naudojimu ne iš išorės įkraunamų hibridinių elektra varomų transporto priemonių artimųjų šviesų, tolimųjų šviesų, priekiniuose gabaritiniuose, priekiniuose rūko, galiniuose rūko, priekiniuose posūkio signalo, galiniuose posūkio signalo, valstybinio numerio ženklo apšvietimo ir atbulinės eigos žibintuose;
            
         
               (4)
            
            
               Komisijos nuomone, iš paraiškoje pateiktos informacijos matyti atitiktis Reglamento (EB) Nr. 443/2009 12 straipsnyje ir Įgyvendinimo reglamento (ES) Nr. 725/2011 2 ir 4 straipsniuose nurodytoms sąlygoms ir kriterijams;
            
         
               (5)
            
            
               pareiškėjas įrodė, kad atitinkamuose žibintuose „Toyota“ LED buvo naudojami ne daugiau kaip 3 % atskaitos metais (2009 m.) užregistruotų naujų lengvųjų automobilių. Pareiškėjas šį teiginį pagrindė remdamasis Techninėmis gairėmis, kuriose pateikta Automobilių pramonės tiekėjų asociacijos (CLEPA) ataskaitos „Light.Sight.SAFEty“ santrauka;
            
         
               (6)
            
            
               pareiškėjas pagal Techninėse gairėse aprašytą supaprastintą metodą rėmėsi halogeniniu apšvietimu kaip bazine technologija, kad įrodytų, jog naudojant „Toyota“ LED galima sumažinti išmetamo CO2 kiekį;
            
         
               (7)
            
            
               siekiant atsižvelgti į tai, kad ne iš išorės įkraunamose hibridinėse elektra varomose transporto priemonėse yra du energijos šaltiniai (t. y. vidaus degimo variklis ir elektrinė pavara), elektros energijos ekonomiją perskaičiuoti į išmetamo CO2 kiekio sumažėjimą reikia kitaip nei nurodyta Komisijos įgyvendinimo sprendime (ES) 2016/587 (4) pateiktoje metodikoje;
            
         
               (8)
            
            
               pareiškėjas pateikė specialią išmetamo CO2 kiekio sumažėjimo dėl LED naudojimo tokiose transporto priemonėse bandymo metodiką. Komisija mano, kad bandymo metodika yra tinkama klausimui spręsti, pagal ją bus gaunami bandymų rezultatai, kuriuos galima patikrinti, pakartoti ir palyginti, ir kad ją taikant galima, remiantis statistiškai labai reikšmingais duomenimis, praktiškai įrodyti, kaip taikant naujovišką technologiją sumažės išmetamo CO2 kiekis, kaip nustatyta Įgyvendinimo reglamento (ES) Nr. 725/2011 6 straipsnyje;
            
         
               (9)
            
            
               atsižvelgdama į šias aplinkybes Komisija mano, jog pareiškėjas tinkamai įrodė, kad išmetamo CO2 kiekio sumažėjimas dėl „Toyota“ LED naudojimo atitinkamuose ne iš išorės įkraunamų hibridinių elektra varomų transporto priemonių artimųjų šviesų, tolimųjų šviesų, priekinių gabaritinių, priekinių rūko, galinių rūko ir valstybinio numerio ženklo apšvietimo žibintų deriniuose yra bent 1 g CO2/km;
            
         
               (10)
            
            
               atliekant Europos Parlamento ir Tarybos reglamente (EB) Nr. 715/2007 (5) ir Komisijos reglamente (EB) Nr. 692/2008 (6) nurodytą su tipo patvirtinimu susijusį išmetamo CO2 kiekio bandymą nereikalaujama įjungti paraiškoje išvardytų LED žibintų, todėl Komisija įsitikinusi, kad aptariamoms apšvietimo funkcijoms standartinis bandymų ciklas netaikomas;
            
         
               (11)
            
            
               aptariamų apšvietimo funkcijų aktyvinimas yra privalomas siekiant užtikrinti, kad transporto priemonė būtų naudojama saugiai, todėl tai nepriklauso nuo vairuotojo pasirinkimo. Tuo remdamasi Komisija mano, kad išmetamo CO2 kiekio sumažėjimą lemia gamintojo naudojama naujoviška technologija;
            
         
               (12)
            
            
               Komisija konstatuoja, kad patikros ataskaitą parengė nepriklausoma sertifikuota įstaiga – Transporto priemonių sertifikavimo agentūra – ir kad ataskaita patvirtinami paraiškoje pateikti teiginiai;
            
         
               (13)
            
            
               atsižvelgdama į šias aplinkybes, Komisija mano, kad nagrinėjamos naujoviškos technologijos pripažinimui neturėtų būti prieštaraujama;
            
         
               (14)
            
            
               turėtų būti nustatytas individualus šiuo įgyvendinimo sprendimu patvirtintos naujoviškos technologijos kodas, kad atitinkamuose tipo patvirtinimo dokumentuose pagal Europos Parlamento ir Tarybos direktyvos 2007/46/EB (7) I, VIII ir IX priedus būtų galima naudoti bendrąjį ekologinės naujovės kodą,
            
         PRIĖMĖ ŠĮ SPRENDIMĄ:
   1 straipsnis
   1.   „Toyota“ šviesos diodai (LED), skirti naudoti ne iš išorės įkraunamų hibridinių elektra varomų M1 klasės transporto priemonių artimosios šviesos, tolimosios šviesos, priekiniuose gabaritiniuose, priekiniuose rūko, priekiniuose posūkio signalo, galiniuose posūkio signalo, galiniuose rūko, valstybinio numerio apšvietimo ir atbulinės eigos žibintuose, patvirtinami kaip naujoviška technologija pagal Reglamento (EB) Nr. 443/2009 12 straipsnį.
   2.   Išmetamo CO2 kiekio sumažėjimas dėl „Toyota“ LED naudojimo ne iš išorės įkraunamų hibridinių elektra varomų transporto priemonių visoms 1 dalyje nurodytoms apšvietimo funkcijoms ar tinkamam jų deriniui nustatomas pagal priede pateiktą metodiką.
   3.   Individualus ekologinės naujovės kodas, kuris turi būti nurodomas tipo patvirtinimo dokumentuose ir naudojamas šiuo įgyvendinimo sprendimu patvirtintai naujoviškai technologijai žymėti yra „20“.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2016 m. rugsėjo 26 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 140, 2009 6 5, p. 1.
   
      (2)  2011 m. liepos 25 d. Komisijos įgyvendinimo reglamentas (ES) Nr. 725/2011, kuriuo pagal Europos Parlamento ir Tarybos reglamentą (EB) Nr. 443/2009 nustatoma keleivinių automobilių išmetamo CO2 kiekio mažinimo naujoviškų technologijų pripažinimo ir patvirtinimo sistema (OL L 194, 2011 7 26, p. 19).
   
      (3)  https://circabc.europa.eu/w/browse/42c4a33e-6fd7-44aa-adac-f28620bd436f
   
      (4)  2016 m. balandžio 14 d. Komisijos įgyvendinimo sprendimas (ES) 2016/587 dėl našiojo išorės apšvietimo, kuriam naudojami šviesos diodai, technologijos patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009 (OL L 101, 2016 4 16, p. 17).
   
      (5)  2007 m. birželio 20 d. Europos Parlamento ir Tarybos reglamentas (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (Euro 5 ir Euro 6) ir dėl transporto priemonių remonto ir priežiūros informacijos prieigos (OL L 171, 2007 6 29, p. 1).
   
      (6)  2008 m. liepos 18 d. Komisijos reglamentas (EB) Nr. 692/2008, įgyvendinantis ir iš dalies keičiantis Europos Parlamento ir Tarybos reglamentą (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos (OL L 199, 2008 7 28, p. 1).
   
      (7)  2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (OL L 263, 2007 10 9, p. 1).
   
      PRIEDAS
      
         Išmetamo CO2 kiekio sumažėjimo dėl išorės apšvietimo, kuriam naudojami šviesos diodai (LED), rinkinio naudojimo M1 klasės ne iš išorės įkraunamose hibridinėse elektra varomose transporto priemonėse nustatymo metodika
      
      1.   ĮVADAS
      Kad būtų galima nustatyti išmetamo CO2 kiekio sumažėjimą, susijusį su našiojo LED išorės apšvietimo, kurį sudaro 1 straipsnyje nurodytas tinkamas transporto priemonės žibintų derinys ir kuris skirtas naudoti M1 klasės ne iš išorės įkraunamose hibridinėse elektra varomose transporto priemonėse, naudojimu, reikia nustatyti:
      
                  1)
               
               
                  bandymo sąlygas;
               
            
                  2)
               
               
                  bandymo įrangą;
               
            
                  3)
               
               
                  elektros energijos ekonomijos apskaičiavimo būdą;
               
            
                  4)
               
               
                  išmetamo CO2 kiekio sumažėjimo apskaičiavimo būdą;
               
            
                  5)
               
               
                  statistinės paklaidos apskaičiavimo būdą.
               
            2.   ŽENKLAI, PARAMETRAI IR VIENETAI
      
         Lotynų abėcėlės ženklai
      
      
                  c
               
               
                  –
               
               
                  aukštosios įtampos baterijos vardinės įtampos pataisos koeficientas;
               
            
                  
                     
               
               
                  –
               
               
                  išmetamo CO2 kiekio sumažėjimas [g CO2/km];
               
            
                  CO2
                  
               
               
                  –
               
               
                  anglies dioksidas
               
            
                  
                     
               
               
                  –
               
               
                  CO2 pataisos koeficientas [gCO2/km · Ah], apibrėžtas JT EEK taisyklės Nr. 101 8 priede;
               
            
                  m
               
               
                  –
               
               
                  bloką sudarančių našiųjų LED žibintų skaičius;
               
            
                  n
               
               
                  –
               
               
                  pavyzdžio matavimų skaičius;
               
            
                  P
               
               
                  –
               
               
                  transporto priemonės žibinto vartojamoji galia [W];
               
            
                  
                     
               
               
                  –
               
               
                  LED žibinto vartojamosios galios standartinis nuokrypis [W];
               
            
                  
                     
               
               
                  –
               
               
                  LED žibinto vartojamosios galios vidurkio standartinis nuokrypis [W];
               
            
                  
                     
               
               
                  –
               
               
                  bendro išmetamo CO2 kiekio sumažėjimo standartinis nuokrypis [g CO2/km];
               
            
                  t
               
               
                  –
               
               
                  važiavimo trukmė pagal naująjį Europos važiavimo ciklą [s], t. y. 1 180 s;
               
            
                  UF
               
               
                  –
               
               
                  transporto priemonės žibinto naudojimo koeficientas [–], nurodytas 2 lentelėje;
               
            
                  
                     
               
               
                  –
               
               
                  aukštosios įtampos baterijos (traukos baterijos) vardinė įtampa [V];
               
            
                  
                     
               
               
                  –
               
               
                  aukštosios įtampos baterijos (traukos baterijos) darbinė įtampa [V];
               
            
                  
                     
               
               
                  –
               
               
                  apskaičiuoto išmetamo CO2 kiekio sumažėjimo jautrumas LED žibinto vartojamajai galiai;
               
            
                  
                     
               
               
                  –
               
               
                  apskaičiuoto išmetamo CO2 kiekio sumažėjimo jautrumas CO2 pataisos koeficientui.
               
            
         Graikų abėcėlės ženklai
      
      
                  ηDCDC
                  
               
               
                  –
               
               
                  nuolatinės srovės (DC–DC) keitiklio naudingumo koeficientas.
               
            
         Apatiniai indeksai
      
      Indeksas i nurodo transporto priemonės žibintus.
      Indeksas j nurodo pavyzdžio matavimo numerį.
      
                  B
               
               
                  –
               
               
                  bazinis variantas.
               
            
                  EI
               
               
                  –
               
               
                  ekologinė naujovė.
               
            3.   BANDYMO SĄLYGOs
      Bandymo sąlygos atitinka JT EEK taisyklės Nr. 112 (1) dėl vienodų nuostatų dėl transporto priemonių priekinių žibintų, skleidžiančių nesimetriškus artimosios arba tolimosios šviesos spindulius arba abiejų rūšių spindulius, su kaitinamosiomis lempomis ir (arba) šviesos diodų (LED) moduliais, patvirtinimo reikalavimus. Vartojamoji galia nustatoma pagal JT EEK taisyklės Nr. 112 6.1.4 punktą ir jos 10 priedo 3.2.1 ir 3.2.2 punktus.
      4.   BANDYMO ĮRANGA
      Naudojama paveiksle parodyta įranga:
      
                  —
               
               
                  maitinimo šaltinis (t. y. reguliuojamosios įtampos šaltinis),
               
            
                  —
               
               
                  du skaitmeniniai multimetrai: vienas nuolatinei srovei, kitas – nuolatinei įtampai matuoti. Paveiksle pavaizduota galima bandymo schema, taikoma tuo atveju, kai nuolatinės įtampos voltmetras yra integruotas į maitinimo šaltinį.
               
            
         Bandymo įrangos schema
      
      5.   MATAVIMAS IR ELEKTROS ENERGIJOS EKONOMIJOS NUSTATYMAS
      Kiekvieno rinkinį sudarančio našiojo LED išorės žibinto srovė matuojama kaip parodyta paveiksle, esant 13,2 V įtampai. Elektroninio šviesos šaltinio reguliavimo įrenginio valdomi šviesos diodų moduliai matuojami pagal pareiškėjo nurodymus.
      Gamintojas gali prašyti atlikti kitus srovės matavimus esant kitoms papildomoms įtampos vertėms. Tokiu atveju gamintojas tipo patvirtinimo institucijai privalo pateikti patikrintus dokumentus apie būtinybę atlikti tokius kitus matavimus. Srovės matavimai esant kiekvienai iš tų papildomų įtampos verčių turi būti atliekami iš eilės bent penkis (5) kartus. Tiksli faktinė įtampos vertė ir išmatuota srovės vertė registruojamos dešimttūkstantųjų tikslumu.
      Sudauginant faktinę įtampos ir išmatuotą srovės vertes apskaičiuojama vartojamoji galia. Apskaičiuojamas kiekvieno našiojo LED išorės žibinto vartojamosios galios vidurkis (). Kiekviena vertė išreiškiama dešimttūkstantųjų tikslumu. Jeigu LED lempoms elektros energija tiekiama per žingsninį variklį arba elektroninį valdiklį, šio įrenginio elektrinė apkrova į matavimą neįtraukiama.
      Dėl kiekvieno našiojo LED išorės žibinto gaunama elektros energijos ekonomija (ΔPi) apskaičiuojama pagal formulę:
      
         1 formulė
      
      
         
      čia bazinės technologijos transporto priemonės žibinto vartojamoji galia nustatyta 1 lentelėje.
      
         1 lentelė
      
      
         Įvairių bazinės technologijos transporto priemonės žibintų energijos poreikis
      
      
                  Transporto priemonės žibintas
               
               
                  Bendra elektrinė galia (PB)
                  [W]
               
            
                  Artimosios šviesos žibintas
               
               
                  137
               
            
                  Tolimosios šviesos žibintas
               
               
                  150
               
            
                  Priekinis gabaritinis žibintas
               
               
                  12
               
            
                  Valstybinio numerio ženklo apšvietimo žibintas
               
               
                  12
               
            
                  Priekinis rūko žibintas
               
               
                  124
               
            
                  Galinis rūko žibintas
               
               
                  26
               
            
                  Priekinis posūkio signalo žibintas
               
               
                  13
               
            
                  Galinis posūkio signalo žibintas
               
               
                  13
               
            
                  Atbulinės eigos žibintas
               
               
                  52
               
            6.   IŠMETAMO CO2 KIEKIO SUMAŽĖJIMO APSKAIČIAVIMAS
      Bendras dėl apšvietimo rinkinio gaunamas išmetamo CO2 kiekio sumažėjimas apskaičiuojamas pagal 2 formulę.
      
         2 formulė
      
      
         
      čia:
      
                  UF
               
               
                  –
               
               
                  transporto priemonės žibinto naudojimo koeficientas [–], nurodytas 2 lentelėje;
               
            
                  t
               
               
                  –
               
               
                  važiavimo trukmė pagal naująjį Europos važiavimo ciklą [s], t. y. 1 180 s;
               
            
                  
                     
               
               
                  –
               
               
                  CO2 pataisos koeficientas [gCO2/km · Ah], apibrėžtas JT EEK taisyklės Nr. 101 8 priede;
               
            
                  ηDCDC
                  
               
               
                  –
               
               
                  nuolatinės srovės (DC–DC) keitiklio naudingumo koeficientas [–];
               
            
                  
                     
               
               
                  –
               
               
                  aukštosios įtampos baterijos (traukos baterijos) vardinė įtampa [V], nustatyta pagal 3 formulę.
               
            
         3 formulė
      
      
         
      čia:
      
                  
                     
               
               
                  –
               
               
                  aukštosios įtampos baterijos (traukos baterijos) vardinė įtampa [V];
               
            
                  c
               
               
                  –
               
               
                  aukštosios įtampos baterijos vardinės įtampos pataisos koeficientas [–], kurio vertė nikelio-metališkojo hidrido (NiMH) aukštosios įtampos baterijoms yra 0,90.
               
            Nuolatinės srovės (DC–DC) keitiklio naudingumo koeficientas (ηDCDC) yra didžiausia darbiniame elektros srovės intervale nustatyta naudingumo koeficiento vertė. Matavimo intervalas turi būti ne didesnis kaip 10 % darbinio elektros srovės intervalo.
      
         2 lentelė
      
      
         Įvairių transporto priemonės žibintų naudojimo koeficientas
      
      
                  Transporto priemonės žibintas
               
               
                  Naudojimo koeficientas UF
                  [–]
               
            
                  Artimosios šviesos žibintas
               
               
                  0,33
               
            
                  Tolimosios šviesos žibintas
               
               
                  0,03
               
            
                  Priekinis gabaritinis žibintas
               
               
                  0,36
               
            
                  Valstybinio numerio ženklo apšvietimo žibintas
               
               
                  0,36
               
            
                  Priekinis rūko žibintas
               
               
                  0,01
               
            
                  Galinis rūko žibintas
               
               
                  0,01
               
            
                  Priekinis posūkio signalo žibintas
               
               
                  0,15
               
            
                  Galinis posūkio signalo žibintas
               
               
                  0,15
               
            
                  Atbulinės eigos žibintas
               
               
                  0,01
               
            7.   STATISTINĖS PAKLAIDOS APSKAIČIAVIMAS
      Bandymo metodikos matavimo rezultatų statistinės paklaidos turi būti kiekybiškai įvertintos. Kiekvieno rinkinį sudarančio našiojo LED išorės žibinto matavimo rezultatų standartinis nuokrypis apskaičiuojamas pagal 4 formulę.
      
         4 formulė
      
      
         
      čia
      
                  n
               
               
                  –
               
               
                  atliktų pavyzdžio matavimų skaičius, ne mažiau 5.
               
            Išmetamo CO2 kiekio pataisos koeficientas  išvedamas iš gamintojo atliktų T matavimų, kaip nustatyta JT/EEK taisyklės Nr. 101 8 priede. Atliekant kiekvieną matavimą registruojamas elektros energijos likutis ir išmatuotas išmetamo CO2 kiekis.
      Siekiant įvertinti  statistinę paklaidą, iš visų T – 1 matavimų nesikartojančių T derinių ekstrapoliuojama T skirtingų  verčių (t. y. ). Ekstrapoliuojama JT EEK taisyklės Nr. 101 8 priede nustatytu būdu.
      Todėl  standartinis nuokrypis () apskaičiuojamas pagal 5 formulę.
      
         5 formulė
      
      
         
      čia:
      
                  T
               
               
                  –
               
               
                  matavimų, kuriuos gamintojas atliko siekdamas ekstrapoliuoti , skaičius, nustatytas JT EEK taisyklės Nr. 101 8 priede;
               
            
                  
                     
               
               
                  –
               
               
                  
                      vidurkis, apskaičiuotas iš T verčių.
               
            Dėl kiekvieno našiojo LED išorės žibinto galios ekonomijos standartinio nuokrypio () ir standartinio nuokrypio () gaunama išmetamo CO2 kiekio sumažėjimo paklaida (). Ši paklaida apskaičiuojama pagal 6 formulę.
      
         6 formulė
      
      
         
      
         Statistinis reikšmingumas
      
      Turi būti įrodoma, kad kiekvieno tipo, varianto ir versijos transporto priemonės, kurioje įrengtas našiųjų LED išorės žibintų rinkinys, pagal 6 formulę apskaičiuota išmetamo CO2 kiekio sumažėjimo paklaida yra ne didesnė nei viso išmetamo CO2 kiekio sumažėjimo ir minimalios Reglamento (ES) Nr. 725/2011 9 straipsnio 1 dalyje nustatytos ribos skirtumas (žr. 7 formulę).
      
         7 formulė
      
      
         
      čia
      
                  MT
               
               
                  –
               
               
                  minimali sumažėjimo riba [g CO2/km], t. y. 1 g CO2/km.
               
            Jei pagal 2 formulę apskaičiuotas bendras dėl našiųjų LED išorės žibintų rinkinio gaunamas išmetamo CO2 kiekio sumažėjimas ir pagal 6 formulę apskaičiuota išmetamo CO2 kiekio sumažėjimo paklaida nesiekia Įgyvendinimo reglamento (ES) Nr. 725/2011 9 straipsnio 1 dalyje nustatytos slenkstinės vertės, taikoma to reglamento 11 straipsnio 2 dalies antra pastraipa.
      
         (1)  E/ECE/324/Rev.2/Add.111/Rev.3 – E/ECE/TRANS/505/Rev.2/Add.111/Rev.3, 2013 m. sausio 9 d.